เบื้องหลัง พระเอกดาวพระศุกร์ ล้มจนอัมพฤกษ์ อุทาหรณ์เตือนใจ วอนคนช่วย
วอนขอธารน้ำใจ ช่วยเหลือ พล พลาพร อดีตพระเอกดาวพระศุกร์ ยุคแรก รวมไปถึงหนังและละครอีกหลายเรื่อง หลังประสบอุบัติเหตุล้มในบ้านพัก จนกลายเป็นผู้ป่วยติดเตียงมานานกว่า 1 สัปดาห์,วันที่ 14 มิ.ย. 61 ผู้สื่อข่าวได้เดินทางไปยัง บ้านเลขที่ 27 ม.2 บ้านแหลมสิงห์ ต.ปากน้ำแหลมสิงห์ อ.แหลมสิงห์ จ.จันทบุรี เพื่อเยี่ยมอาการป่วยของ นายพล พลาพร หรือ โย บำรุงกิจ อดีตพระเอกหนังและละครชื่อดัง หลังจากประสบอุบัติเหตุล้มเมื่อปลายสัปดาห์ที่ผ่านมา จนทำให้กลายเป็นผู้ป่วยติดเตียง,โดยเมื่อเดินทางไปถึง พบ นายอัศวิน รัตนประชา หรือ อาตึ๋ง ดาราอาวุโส วัย 79 ปี พร้อมกับ น.ส.วันเย็น บำรุงกิจ น้องสาวของพระเอกชื่อดัง คอยดูแลอาการป่วยอย่างใกล้ชิด ซึ่งพบว่า นายพล พลาพร ได้ทำการรักษาอาการป่วยด้วยวิธีแพทย์แผนไทย โดยการประคบร้อนตามร่างกายด้วยยาสมุนไพรพื้นบ้าน,สำหรับ พล พลาพร เป็นอดีตพระเอกหนังชื่อดัง ระดับแนวหน้า จากละครทีวี เมื่อหลายสิบปีก่อน เรื่องดาวพระศุกร์ ในยุคแรก ที่แสดงคู่กับดาราสาวชื่อดังในยุคนั้น อย่างเช่น มลฤดี ยมาภัย นอกจากนี้ ยังแสดงภาพยนตร์และละครอีกกว่า 30 เรื่อง,แต่ปัจจุบัน พล พลาพร ต้องทนกับสภาพที่ไม่สามารถขยับตัวเองได้ นอกจากมือที่ขยับได้เพียงเล็กน้อย มานานกว่าสัปดาห์ ทำให้น้องสาว และอาตึ๋ง ที่มาคอยดูแลหาหมอพื้นบ้านนำสมุนไพรมาประคบ เพื่อหวังให้หายจากโรคอัมพฤกษ์ จากเลือดไปเลี้ยงสมองไม่พอ หลังต้องพลัดล้มจากการเดินไปเก็บยอดอ่อนของมะขาม เพื่อนำมาทำเป็นแกงส้มที่ตนเองชื่นชอบ,นายอัศวิน รัตนประชา หรือ อาตึ๋ง บอกว่า ตอนที่ พล พลาพร อยู่ในช่วงอายุใกล้ 60 ปี เกิดมีอาการวูบและล้มลง เนื่องจากเส้นเลือดในสมองอุดตัน แต่ด้วยความไม่รู้เรื่องหลอดเลือดไปเลี้ยงสมองไม่พอจากจากล้ม ประกอบกับขาดการดูแลเรื่องอาหารที่ขาดหลักโภชนาการ โดยเฉพาะเขาชอบท่านปลาหมึกมาก ซึ่งแฟนๆ ที่รู้ก็จะหาปลาหมึกมาฝาก,จนเกิดภาวะคลอเลสเตอรอล ไปอุดตันในเส้นเลือด และได้พยายามรักษาจนอาการดีขึ้น แต่การทรงตัวไม่ดีเท่าที่ควร จนเมื่อสัปดาห์ที่ผ่าน เกิดอยากทานแกงส้มใบมะขามอ่อน จึงได้เดินออกไปเก็บใบอ่อนมะขาม และต้องพลัดล้มลง จนต้องกลายเป็นผู้ป่วยติดเตียงไปทันที ซึ่งตนเองที่พักอาศัยอยู่กรุงเทพฯ ไม่ได้กลับมาอยู่บ้านที่ อ.แหลมสิงห์ เลยจำเป็นต้องให้น้องสาว เป็นผู้ดูแลแทน,สำหรับ พล พลาพร หลังจากเกิดอุบัติเหตุล้มครั้งแรก และทำให้ร่างกายไม่แข็งแรง แต่ก็ยังคงสู้ชีวิต ด้วยการตระเวนเป็นตัวแทนขายตรงสินค้า ยี่ห้อหนึ่ง ส่วนสิ่งที่ทางครอบครัวต้องการในขณะนี้ คือ เรื่องค่ารักษาพยาบาล ที่ต้องทำการรักษาอย่างต่อเนื่อง โดยเฉพาะ ค่าประคบตกวันละ 1,000 บาท และค่าอุปกรณ์อื่น เช่น กางเกงอนามัยผู้ใหญ่, กระดาษชำระ และเตียงสำหรับผู้ป่วยติดเตียง,ซึ่งอยากวอนให้ผู้ใจบุญ ช่วยบริจาคเงินช่วยเหลือผ่านทางบัญชี นายพล พลาพร บำรุงกิจ โดย น.ส.วันเย็น บำรุงกิจ ธนาคารกรุงไทย สาขาพลิ้ว บัญชีเลขที่ 272-0-31066-2 เพื่อสนับสนุนสมทบช่วยค่ารักษาอาการป่วยติดเตียง.
วอนขอธารน้ำใจ ช่วยเหลือ พล พลาพร อดีตพระเอกดาวพระศุกร์ ยุคแรก รวมไปถึงหนังและละครอีกหลายเรื่อง หลังประสบอุบัติเหตุจนกลายเป็นผู้ป่วยอัมพฤกษ์ติดเตียง
พล พลาพร,พระเอกดาวพระศุกร์,พร พลาพร อัมพฤกษ์,พระเอกเป็นอัมพฤกษ์,ดาวพระศุกร์,ดารา